กลุ่มแบงก์นำทีมฉุด SET ปิดเช้าดิ่งหนัก 28 จุด วิตกรัฐยืดมาตรการพักหนี้ ลุ้นบ่ายรีบาวด์
กลุ่มแบงก์นำทีมฉุด SET ปิดเช้าดิ่งหนัก 28 จุด วิตกรัฐยืดมาตรการพักหนี้ ลุ้นบ่ายรีบาวด์ โดยดัชนีช่วงเช้าปิดที่ระดับ 1,555.01 จุด ลดลง 28.12 จุด หรือ 1.78% มูลค่าการซื้อขาย 7.36 หมื่นล้านบาท
5 พ.ค. 2564

สื่อข่าวรายงานว่า ดัชนีช่วงเช้าปิดที่ระดับ 1,555.01 จุด ลดลง 28.12 จุด หรือ 1.78% มูลค่าการซื้อขาย 7.36 หมื่นล้านบาท 
10 หุ้นกดดัชนีเช้านี้

ด้านนักวิเคราะห์ ระบุว่า ตลาดหุ้นไทยเช้านี้ปรับตัวลง นำโดยหุ้นในกลุ่มแบงก์, อิเล็กทรอนิกส์ และค้าปลีก หลังสถานการณ์การแพร่ระบาดไวรัสโควิด-19 ในประเทศจำนวนผู้ติดเชื้อกลับมาสูงกว่า 2 พันรายต่อวัน ทำให้ไม่เห็นพัฒนาการเชิงบวก และกลุ่มแบงก์ยังวิตกผลกระทบหากภาครัฐฯขยายมาตรการพักหนี้
ขณะที่ตลาดหุ้นในภูมิภาคเอเชียเช้านี้เคลื่อนไหวทรงตัวทั้งแดนบวก-ลบเล็กน้อย หลังตลาดสหรัฐฯปรับตัวลงจากความวิตกเรื่องที่นางเจเน็ต เยลเลน รมว.คลังสหรัฐ ระบุว่าอาจจำเป็นต้องปรับขึ้นอัตราดอกเบี้ยเพื่อไม่ให้เศรษฐกิจสหรัฐร้อนแรงเกินไป ทำให้มองว่าวัฎจักรดอกเบี้ยขาลงใกล้จบแล้ว
อย่างไรก็ดี วันนี้ให้ติดตามผลการประชุมคณะรัฐมนตรี (ครม.), การประชุมคณะกรรมการนโยบายการเงิน (กนง.) และการทยอยประกาศผลประกอบการของบริษัทจดทะเบียน
สำหรับแนวโน้มการลงทุนในช่วงบ่ายนี้ นายณัฐพล กล่าวว่า ตลาดฯมีโอกาสฟื้นตัวได้บ้างในลักษณะลดช่วงลบ จากการเกิดเทคนิคเคิลรีบาวด์เมื่อดัชนีฯลงไปทดสอบแนวรับ 1,555-1,560 จุด แม้ว่าหุ้นขนาดใหญ่ยังกดดัน ส่วนแนวต้านให้ไว้ที่ 1,570 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
KBANK   มูลค่าการซื้อขาย   3,971.84 ล้านบาท  ปิดที่ 126.50 บาท ลดลง   5.50 บาท
PTT     มูลค่าการซื้อขาย   2,246.91 ล้านบาท  ปิดที่  39.75 บาท ลดลง   0.25 บาท
AOT     มูลค่าการซื้อขาย   1,770.00 ล้านบาท  ปิดที่  60.50 บาท ลดลง   1.50 บาท
RCL     มูลค่าการซื้อขาย   1,750.53 ล้านบาท  ปิดที่  40.50 บาท เพิ่มขึ้น  3.25 บาท
SCB     มูลค่าการซื้อขาย   1,685.81 ล้านบาท  ปิดที่ 100.50 บาท ลดลง   4.50 บาท